C 188/38
LT
Europos Sąjungos oficialusis leidinys
2023 5 30
15. atkreipia dėmesį į tai, kad 2019 m., prieš pandemiją 42 ES miestuose buvo rezervuota daugiau kaip milijonas nakvynių, o Paryžiuje, Barselonoje, Lisabonoje ir Romoje – po daugiau kaip 10 mln. nakvynių; būtent miestų turizmas ir turizmas meno vertybėmis garsėjančiuose miestuose, taip pat pajūrio kurortai 2020–2021 m. labiausiai nukentėjo nuo COVID-19 pandemijos;
16. teigiamai vertina keliautojų susidomėjimą mažesniais miestais ir kaimo bendruomenėmis, taip pat tai, kad lankytojai vis dažniau renkasi netradicinius turizmo maršrutus; atsižvelgdamas į tai, tvirtai remia ES išmanaus judumo strategijos (3) tikslą padvigubinti greitųjų geležinkelių eismą visoje Europoje; yra įsitikinęs, kad modernūs ir tvarūs keliavimo modeliai dar labiau sustiprins kaimo turizmą;
17. nors ES tvirtina, kad yra pirmaujanti turistų traukos vieta pasaulyje, pabrėžia, kad ES turizmo sektorius per pastaruosius dvejus metus atsigavo daugiausia dėl vietinio turizmo šalyse ir Europoje; siekiant toliau padėti ES keliaujantiems Europos piliečiams, RK ragina dėti daugiau pastangų esamiems tarpvalstybiniams geležinkelių maršrutams (149 iš 265 neeksploatuojamų jungčių (4)) atkurti; taip būtų skatinamas netaršus transportas, atgaivintas ES geležinkelių tinklas ir jis būtų pritaikytas XXI a. iššūkiams, kuo labiau išnaudojant naujausias geležinkelių technologijas;
Poveikis būsto sektoriui 18. pripažįsta, kad visų pirma didelių Europos miestų savivaldybės susiduria su didėjančiu įperkamo būsto poreikiu, nes turi priimti piliečius, norinčius juose studijuoti, dirbti ir gyventi.
Įperkamo būsto užtikrinimas yra viešojo intereso klausimas, kurį vietos valdžios institucijos turi spręsti ieškodamos geriausių galimų išeičių, kad būtų išvengta konfrontacijos su asmenimis, kurie suinteresuoti nuomoti būstą turistams;
19. atkreipia dėmesį į tai, kad trumpalaikės nuomos sutartys apima dvi atskiras rinkas, t. y. būsto ir turizmo rinkas.
Todėl finansinės ar mokesčių paskatos pastatų renovacijai gali paskatinti pertvarkyti būstus iš gyvenamųjų vietų į turistų apgyvendinimo vietas, kad juos būtų galima naudoti komerciniais tikslais, dėl ko nukenčia gyventojai, studentai ir darbuotojai;
20. kiekviena kompetentinga institucija turėtų nuspręsti, ar trumpalaikė būsto nuoma turėtų būti leidžiama socialinio būsto pastatuose;
21. pabrėžia, kad tose vietovėse, kuriose interneto platformos vykdo aktyvią veiklą, poveikis nekilnojamojo turto rinkai yra didelis (5): didėja nuomos mokesčiai ir nekilnojamojo turto kainos, dėl kurių mažėja vietos gyventojų galimybės naudotis pastatų ūkiu;
22. pabrėžia, kad suteikiant galimybių platformoms labai svarbu laikytis viešosios politikos tikslų, kaip antai būsto prieinamumas ir įperkamumas, ir apsaugoti miestų centrus, ypač kai ekonominės sąlygos Europoje blogėja.
Per platformas teikiamos trumpalaikės būsto nuomos paslaugos ir jų poveikis neturi nei kenkti dideliam turistų priėmimui Europos regionuose ir miestuose, nei pabloginti gyvenimo sąlygų gyvenamuosiuose rajonuose;
Dalijimasis duomenimis 23. mano, kad, laikantis duomenų apsaugos taisyklių, dalijimosi informacija reikalavimai turi būti privalomi platformoms, veikiančioms trumpalaikės būsto nuomos rinkoje, nes tokia prieiga prie informacijos yra labai svarbi valdžios institucijoms, kad būtų užtikrinta galimybė gauti įperkamą būstą;
24. reiškia susirūpinimą dėl to, kad platformos nenoriai dalijasi ypatingos svarbos informacija su valdžios institucijomis, nors ir pastebima tam tikra tendencija, kad jos linkusios bendradarbiauti su vietos ir regionų valdžios institucijoms, kad šios galėtų priimti informacija pagrįstus politinius sprendimus ir supaprastinti vietos taisyklių taikymą ir supratimą;
(3) (4) (5)
https://transport.ec.europa.eu/transport-themes/mobility-strategy_en https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498